**АЛАГАРҬАТӘ КЛАССҚӘА РҞНЫ ИАКУ**

**АОРФОГРАФИАТӘ УСУШЬАЗЫ АԤҞАРА**

Ахқәа

1. Аиҵбыратә классқәа рҟны аиҿкааратә усурақәа.

2. Атетрадқәа рхархәареи реиҿкаареи.

3. Атетрадқәа рцәаҿы ақәҩырақәа реиҿкаара.

4. Аурыс бызшәазы аҩратә усурақәа реиҿкаара.

5. Акаллиграфиатә шьцыларақәа аиуразы аиҿкааратә усурақәа.

6. Аматематиказы аҩратә усурақәа реиҿкаара.

7. Аиҵбыратә классқәа рҟны амшынҵақәа рхархәара.

**1. Аиҵбыратә классқәа рҟны аиҿкааратә усурақәа**

**Аиҵбыратәи аклассқәа рырҵаҩы иуалуп:**

А8суа бызшәа иамоу абеиара аҵаҩцәа реилыркаара, алитературатә бызшәа анормақәа ирықәныҟәаны;

ҩралатәи ажәаҳәа хкқәа, иҿыцу, иуадаҩу ак аҳасабала, иалкаау ахшыҩзышьҭра аҭара. Арҵаҩы хылаԥшра аиҭоит атетрадқәа рхархәара, еицеиԥшны, гхада, анҵақәа зегьы рхарҭәаара; аорфографиатә пунктуациатә гхақәа рыриашара;

иарбанзаалак усура хкык амҩаԥгараан хшыҩзышьҭра аҭатәуп аҵаҩы иажәаҳәа еилыхха, еиҿкааны дазхәыцны иаԥхьареи иеиҭаҳәареи;

аҵаҩы иажәаҳәа акультура аиӷьтәразы ихы иаирхәоит акласснҭыҵтәи аусура хкқәа зегьы; иажәаҳәаҿы ииашаны ажәақәа рхархәара;

атекст иаҵоу аемоциеи ахшыҩҵаки реилыркааразы, еиҿкааны, еихышәшәо рызнагара;

гхада, напҩыра ԥшӡала, еиҿкааны анҵақәа зегьы рхарҭәаара: аклассӷәаҿы, ашколтә журнал аҟны, амшынҵақәа рҟны уб. егь.

аиҵбыратәи акласс аҵаҩцәа ашәҟәы рхала аус адулареи аилыркааратә материал ахархәареи**.**

**Аиҵбыратәи акласс аҵаҩцәа ирылшозароуп:**

атема иазкны аҩреи аԥхьареи, иазгәаҭоу аҳәаақәа ирҭагӡаны;

атема аарԥшреи ихадоу ахшыҩҵак аҳәареи рзы иаҳа акрызҵазкуа афактқәеи адыррақәеи ралԥшаара;

атема ахшыҩҵак аҵаҵаны, еишьҭаргырланы аиҭаҳәара, ихымԥадатәиу алкаақәа рыҟаҵара;

агәаанагарақәа еиҿкааны аҳәаразы ииашаны, ишақәнагоу абызшәа ахархәара;

стильк (ацәажәаратә, анаукатә, апублицистикатә) ала ажәаҳәа ашьақәыргылара;

рыбжьы ҭыганы, еилыкка аҭак аҟаҵара, аорфографиатәи апунктуациатәи нормақәа азгәаҭаны;

ицәажәо ииҳәо аилкаареи азыӡырҩреи, даҽаӡәы ииҳәо ухшыҩ азышьҭра, азҵаара ақәыргылара, уск аилыргараҿы ахалархәра.

**Амаҭәарқәа рарԥхьара:**

**А8суа бызшәеи алитературатә ԥхьареи.**

Еилкаауп:

*акы,* аҵаҩы ибызшәатә ҵарадырра – ари абызшәа аҵареи иажәаҳәа арҿиареи хықәкыс измоу аилкаарадырратә процессуп аҵаҩы ихаҭареи уаҩытәыҩсак иаҳасаб ала ишьақәгылареи рҿы;

*ҩбагьы,* абызшәа аҵара алҵшәа – ари аҵаҩы абызшәа ахархәара дахьынӡазыҟаҵоу ҿырҳәалатәии ҩралатәии иажәа хкқәа рҟны.

**А8суа бызшәеи алитературеи рурокқәа раан арҵаҩы иуалуп:**

аҵаҩцәа аиҿцәажәаратә бызшәа акультура рылааӡара;

абызшәазы аматериал аус адулараан аҵаҩцәа ражәаҳәа ахшыҩҵак аилкаара;

аҵаҩцәа ражәаҳәаҿы атерминқәеи ажәеидҳәалақәеи ииашаны рхархәара аиӷьтәра;

атекст ихадоу аҵакы ииашаны аҵаҩцәа рызнагараан иалкаау ахшыҩзышьҭра аҭара.

**Аматематика аурок аан арҵаҩы иуалуп:**

Аматематика аурок аан еснагь хылаԥшра аҭатәуп аҵаҩцәа рматематикатә жәар аҿиашьа:

арифметикатә ҳасабқәеи еиуеиԥшым аматематикатә ҳәахьақәеи рҵакқәа ииашаны гхада рарԥхьара;

аԥхьаӡара хьыӡқәа ииашаны рхархәара ҿырҳәалатәи, иара убас ҩралатәи ражәаҳәақәа рҟны;

иақәнагоуп аматематикатә терминқәа рхархәара, уи иазԥхьагәанаҭоит атерминологиатә диктантқәа рымҩаԥгара.

Аурокқәа зегьы раан аҭак шьақәзырӷәӷәо аҿырԥштәқәа ааганы, ахҳәааҟаҵара ахалархәра.

**2. Атетрадқәа рхархәареи реиҿкаареи**

Анҵақәа зегьы еилфаҷа, еиҿкааны, иԥшӡаны ихарҭәаалатәуп.

Хархәара азутәуп аиаҵәа ԥштәы змоу акалам.

Аҵшьрақәеи агеометриатә фигурақәа рыҵәаӷәареи карандашьла, мамзаргьы паста иаҵәала иҟаҵалатәуп.

Аиҵбыратә классқәа рҿы ирымоуп изхысуа амаҭәарқәеи аконтрольтә усурақәеи рзы атетрадқәа.

*Аматематикеи аурыс бызшәеи рзы:*

**Атетрадқәа №1, №2 (есҽнытәи акласстә усурақәа рзы)**

**Аконтрольтә усурақәа рзы атетрадқәа.**

Аиҭаҳәақәеи ахыҭҳәаақәеи арҿиаратә усура хкқәа рахь иԥхьаӡоуп. Урҭ есҽнытәи аусурақәа ирызку атетрад ахь ианырҵоит. Ирымазар ауеит алитературатә ԥхьаразы атетрад, имҩаԥырго аусура хкқәа знырҵо (ахыҭҳәаақәа, асахьақәа, изхысуа атемазы аплан, алитературатә теориа иазку аԥҟарақәа) уб. егь.).

Иҟазар ауеит апрограмматә ҭахрақәа ирықәшәо, Ҳазну адунеи азы, Амузыка азы атетрадқәа, мамзаргьы икьыԥхьу, имазеиу Аусуратә тетрадқәа. Аџьауси, Абаҩрҵәыреи, Асахьаҭыхреи рзы атетрадқәа аҭахӡам.

**3. Атетрадқәа рцәаҿы ақәҩырақәа реиҿкаара**

1–2-тәи акласс аҵаҩцәа ртетрадқәа арҵаҩы иақәиҩуеит.

3–4-тәи акласс аҵаҩцәа ртетрадқәа, арҵаҩы ихылаԥшрала, аҵаҩцәа ихадырҭәаауеит. Ацәаҿы ақәҩырақәа иаку формала ианырҵоит, акаллиграфиатә ԥҟарақәа ирықәныҟәаны.

*Ақәырԥшы:* **Атетрад №1 (№2)**

аматематиказы (а8суа бызшәазы)

 Б.У.Шьын6ъба ихьё зху Айъатъи абжь. школ №1

 2-акласс а7аюы

 Ахба Алан

аконтрольтъ усура6ъа ирызку аматематиказы (а8суа бызшъазы Б.У.Шьын6ъба зху Айъатъи абжь. школ №1

 2-тәи акласс аҵаҩы

 Ахба Алан

Аҵаҩы иарбан классу дахьтәоу арабтә цифрала ирыҩуеит.

Аиҵбыратәи аклассқәа рҟны атетрадқәа **есҽны** игәаҭалатәуп. Аконтрольтә усурақәа рыриашара анаҩстәи аурокқәа рҟны имҩаԥыргоит. **Агхақәа аус рыдулара** – иара аконтрольтә тетрадқәа рҟны иҟарҵоит. Аконтрольтә усурақәа рзы атетрадқәа аҭаацәа иддырбоит, аха аҵарашықәс анҵәамҭанӡа акласс аҟны иҵәахуп.

Ахәыҷқәа русумҭақәа паста ҟаԥшьыла идыриашоит. Аконтрольтә усурақәеи акласстә усурақәеи ахәшьара арҭоит иазгәаҭоу ахәшьаратә нормақәа ирықәныҟәаны.

**4. А8суа бызшәазы аҩратә усурақәа реиҿкаара**

Акласстәи аҩныҟатәи усурақәа рышьҭахь **ҩ-цәаҳәак ааныжьлатәуп (аҩра иалагатәуп ахԥатәи ацәаҳәаҿы)**.

**Ацәаҳәа ҟаԥшь** азгәаҭаразы арӷьарахь ала **2 см (ҩ-мацәак)** ааныжьтәуп. Ацәаҳәа ҟаԥшь азгәаҭара 1-тәи акласс инаркны иалагатәуп атекстқәа ранҵараан, иара убас иҿыцу усура хкык алагараан.

Аусураан (аҩраан) ацәаҳәақәа бжьажьлатәӡам.

Адаҟьа ҿыц иалагоит хыхьтәи ацәаҳәа ала, адаҟьа аҵыхәтәанӡа ихарҭәаалатәуп, аҵыхәтәантәи ацәаҳәа налаҵаны.

Аҩраан армарахьтәи аҵкар аҟынтәи цәаҳәацыԥхьаӡа 0,5 см еиҳамкәа иныжьлатәуп.

Арӷьарахь ала ацәаҳәа нагӡаны иҩлатәуп. Аиагара аԥҟарақәа рхархәара хымԥадатәиуп. Ацәаҳәаҿы ҵаҵӷәы амамкәа аҭыԥ ҭацәны ааныжьра ҟалаӡом.

Аусура арыцхә а8суа бызшәазы (аматематиказы) ианҵатәуп ацәаҳәа агәҭаны.

Актәи акласс аҟны арыцхә арҵаҩы ианиҵоит, мамзаргьы аҵаҩцәа, амзеи арыцхәи арбаны:

2-тәи акласс инаркны арыцхә ԥхьаӡарахьӡла ианҵалатәуп: Жь0аара *акы.*

Атема ахьӡ анаҩстәи ацәаҳәаҿы ианҵатәуп (ацәаҳәа бжьамыжькәа), агәҭаны, ҳәоуны.

*Иаҳҳәап:* Акласстә усура.

 Аҩныҟатәи ад7а.

 Агхақәа аус рыдулара.

Аусура авариантра анаҩстәи ацәаҳәа, агәҭаны ианҵатәуп, мамзаргьы аполиа аҟны (иаазыркьаҿу анҵа):

I авариант.

I ав. (римтә цифрала).

Ажәа **аҽаршьцылара** 2-тәи акласс инаркны инагӡаны иҩлатәуп. Аҽаршьцылара аномер арбатәуп аҽаршьцылара нагӡаны иҩтәызар. Аҽаршьцылара нагӡаны иҩтәымзар, усҟан аҽаршьцылара аномер арбатәӡам. Иҟалоит иркьаҿуи ихарҭәаауи аформа анҵашьақәа рхархәара (ацәаҳәа агәҭаны).

*Ақәырԥшы:* **Аҽаршьцылара 234.**

 **Аҽ. 234.**

Еиҵаргыланы иҩу ажәақәа рҟны раԥхьатәи ажәа нбан хәыҷыла иҩтәуп.Ааҭгыларатә (аҿарҵәиқәа) дыргақәар гылатәӡам.

*Ақәырԥшы:*аԥша

 мрагылара

 абӷанҷ

Ари аҩыза аусурақәа раан, ажәақәа цәаҳәак аҟны ианыҩтәу, раԥхьатәи ажәа ацәаҳәа ҿыц ала иалагатәуп, нбан дула, аҿарҵәиқәа бжьаргыланы.

*Ақәырԥшы:*

Аԥша, мрагылара, абӷанҷ.

Еиуеиԥшым аилыргара хкқәа рымҩаԥгараан, ажәақәеи, арбарақәеи, атерминқәеи рыркьаҿрақәа рҿы иқәныҟәалатәуп ишьақәгылахьоу анормақәа.

Изгәаҭатәуп, ажәақәа рхыхь азгәаҭақәа каламла ишарбатәу. Аҵшьрақәа зегьы – карандашьла, мамзаргьы паста иаҵәала.

Усура хкқәак ҵәаӷәалдагала иҟаҵазар ауеит, ахәыҷқәа акарандашь ахархәара иашьцылазар.

Ҩралатәи аилыргара хкқәа раан иақәнагоуп хыхьтәи ақәырԥшқәа рықәныҟәара. Аҵаҩцәа рыхшыҩ азышьҭтәуп атире ахьгылоу, акәаԥ аркьаҿрақәа раамышьҭахь.

Ишәгәалаҳаршәоит, аматематикаҿы ашәага акақәа рыхьӡқәа рнаҩс акәаԥ дыргылаӡом.

Иаҳҳәап, мм, м, см, с, мин, км, кг, г, уб. егь.

1–2-тәи акласс аҩра нарыгӡоит ацәаҳәа ҭшәа тетрад аҟны. Аҵаҩцәа 2-тәи акласс (2-тәи аҵарашықәс азбжазы), аҩразы ашьцылара бзиақәа анроулак, арҵаҩы ииалгоит атетрад ацәаҳәа ҭбаахьы.

**5. Акаллиграфиатә шьцыларақәа аиуразы**

**аиҿкааратә усурақәа**

Аиҵбыратәи акласс арҵаҩцәа «минуҭктәи ацқьаҩыра» амҩаԥгаразы еиуеиԥшым аусура хкқәа рымоуп. Урҭ рымҩаԥгара методикас иамоуп аҵаҩы иусура амҽхаки аҿҳәареи рықәныҟәара.

1-2-тәи акласс – 2 цәаҳәак, есҽны;

3–4-тәи акласс – 3 цәаҳәак, мчыбжьык ахь 2–3-нтә.

Арҵаҩы атетрад аҟны ақәырԥшқәа иҩуеит.

Аклассӷәаҿы, аҵаҩцәа иреилыркаауа иҩуеит ақәырԥшы, иуԥыло агхақәеи ариашашьеи азгәаҭаны. Хылаԥшра азутәуп ахәыҷқәа ртетрадқәа раԥхьа ишықәу, дара ртәашьа, ркалам акышьа. Аҵаҩцәа астимул роуразы ркаллиграфиа аганахьала русумҭақәа есҽны ахәшьара рыҭалатәуп. Ишаԥу, ахәшьара азгәарҭоит ацәаҳәаҿы. Зны-зынла ажурнал аҟны ахәшьарақәа ықәыргылалатәуп.

**6. Аматематиказы аҩратә усурақәа реиҿкаара**

Акласстәи аҩныҟатәи аусурақәа рыбжьара 4 клеткак ааныжьлатәуп (ахәбатәи аклетка аҟноуп анаҩстәи аусура хкы иахьалагатәу).

Акласстәи аҩныҟатә аусурақәеи рҟны аҽаршьцыларақәа рыбжьара ҩ-клеткак ныжьлатәуп. Иазгәаҭатәуп, ахалагарҭатә нбанқәа рзы аклетка нрыжьӡом, дара рзы ҩ-клеткак акы ҳәа иԥхьаӡоуп.

Аҳәахьақәа, аҟарақәа, аиҟарақәа, егьырҭ аиҵагыла хкқәа рыбжьара армарахь ала х-клеткак ныжьлатәуп (аԥшьбатәи аклеткаҿы аҩра иалагатәуп).

Арыцхә, ишаԥу еиԥш, агәҭаны ианҵатәуп (10 клеткак ааныжьны, 11-тәи аҿы). Иарбан усуразаалак аҟны, атетрад аҵкар аҟнытә армарахь ала клеткак ааныжьлатәуп (5 мм).

Ишаԥу еиԥш, атетрадқәа рҟны иазгәарҭоит адҵа хкқәа. Ажәа «Аҳасабтә» ацәаҳәа агәҭаны иҩтәуп, аномер арбаны.

Аҳасабтә еиҿкааны анҵараан иаԥу анормақәа рықәныҟәара хымԥадатәиуп. Аҳасабтә аҵакы иааркьаҿны ианҵатәуп, иара ахаҭа аҳасабтә шышьақәгылоу азгәаҭаны.

«Ихадоу» ажәақәа нбан дула иҩтәуп. Раԥхьатәи арҵара аетап аан иҟалоит урҭ иааркьаҿны ранҵара (аԥхьатәи анбанқәа арбаны).

Иаҳҳәап: Ихәыҷу – 7 м.Ихә. – 7 м.

 ? ?

 Идуу – 3 м.Ид. – 3 м.

1–4-тәи аклассқәа рҟны ажәа «Аҳасабра» анҵара хымԥадатәӡам.

Иҟоуп аҳасабтә анҵакьаҿ еиуеиԥшым аформақәа: иҟаҵатәу; иҟаҵатәу, ҩрала аилыркаа ацҵаны; иҟаҵатәу, азҵаара азықәыргыланы; аҳәахьала, аҟара ала ианҵаны.

Ажәа «Аҭак» ҩтәуп нбан дула, аҳасабра аҵаҟа. Актәи акласс аҟны аҭак иааркьаҿны ирыҩуеит. Наҟ-наҟ аҵаҩцәа аҭак нагӡаны ирыҩлароуп. Иаҳҳәап:

*Аҭак:* зынӡа иаархәеит 10 мпылк.

Таблица ҳасабла аҳасабтә анҵакьаҿ анҵараан, иҭыхымзаргьы ауеит. Аҵаҩцәа аграфақәа хадырҭәаауеит, ҩба-хԥа клетка рыбжьара ибжьаҵаны. Аграфақәа (аколонкақәа) рыхьӡқәа нбан дула иҩлатәуп.

 Аҳасабраан аҟаҵарақәа реишьҭагылашьазы аҵаҩцәа анаҩстәи анормақәа ирықәныҟәароуп:

* аҳәахьа нагӡаны ианҵатәуп:
* аҟаҵаратә дыргақәа рхыхь цифрала иарбатәуп аҟаҵарақәа реишьҭаргылашьа;
* инагӡатәу аҟаҵарақәа еишьҭаргыланы ианҵатәуп (ҿырҳәала, мамзаргьы ҩрала аихшьалара ахархәарала), рыҵаҟа клеткак ааныжьны;
* ианҵатәуп аҳәахьа аҵакы ҭакс иаиуз.

***Иаҳҳәап:***

3 1 4 2



1) 

 2) 1265 53) 3450 4) 3160

10 253290253

 26 3160 3413

25

 15

15

 0

Иаагап ҿырԥштәқәак ашколқәа рҟны иуадаҩу аҟарақәа рыҳасабразы аматематика арҵаҩцәа ишазгәарҭо:

3 2 1



**Аҩратә еихшьаларақәа зегьы аҟара арӷьарахьтәи аган аҿы ианырҵоит.**

Иара убас аҵаҩцәа идырҵатәуп агеометриатә ҳасабтә хкқәа реиҿкаашьа.

Аҵәаӷәанҵақәа зегьы карандашьла иҭыхлатәуп аҵәаӷәаиаша иқәланы.Ашәага акақәа каламла ианҵазар ауеит. **Арбарақәа зегьы – акьыԥхьтә шрифтла, алатинтә нбан дуқәа рыла.**

A B

|  |
| --- |
|  |

D C

Ажәақәа **аура, аҭбаара** акьакьҭаиашаҿы иааркьаҿны латинтә нбанла арбара ҟалаӡом.

**Аҳасабтә:**

Акәакьҭаиаша аура 12 см ыҟоуп, аҭбаара 6 см. Иԥшаа акәакьҭаиаша апериметри аҵанаки.

**Аҳасабтә аҳасабразы иаазыркьаҿу анҵакьаҿ**.

Аура – 12 см

Аҭбаара – 6 см

Апериметр – ? см

Аҵанакы – ? см2

(12+6)2= 36 (см)

126 = 72 (см2)

*Аҭак: апериметр – 36 см, аҵанакы* =*72* см2*.*

**Аҳасабтә аҵакы иаҭаххозар, иҭыхтәуп афигура.**

Аматематикатә ҩрақәа (диктант) рымҩаԥгараан ирықәныҟәатәуп анаҩстәи аҭахрақәа:

* ианҵалатәуп аҭакқәа рымацара цәаҳәак аҟны еишьҭаргыланы, аҿарҵәиқәа бжьаргыланы, клеткак бжьаҵаны;
* ахыԥхьаӡара авараҿы ашәага акақәа рыхьӡқәа анҵалатәуп, иара убас ала ахыԥхьаӡара ашьҭахь; **-нтә** – ахыԥхьаӡара ашьҭахь дефисла.

**Ақәырԥшы: 675, 564, 78 ала, 7-нтә.**

**7. Аиҵбыратә классқәа рҟны амшынҵақәа рхархәара**

Амшынҵа – аофициалтә школтә документуп. Уи ахархәаразы иҟоуп иалкаау аҭахрақәа. 1-тәи акласс инаркны ихымԥадатәиуп амшынҵа амазаара. Ҭагылазаашьақәак раан (аҵаҩцәа аҩреи аԥхьареи рзы ашьцыларақәа раиура азгәаҭаны) арҵаҩратә хеилаки аҭаацәа реизара аӡбаралеи амшынҵақәа рхархәара 1–2-тәи аклассқәа инаркны иалагазар ауеит.

Амшынҵақәа аҭаацәеи арҵаҩцәеи рыцхыраарала ихарҭәаатәуп.

Иахьатәи аамҭазы иҟоуп хыԥхьаӡарала рацәала еиуеиԥшым амшынҵақәа. Убри азы акласстә напхгаҩы аҵаҩцәа иреилиркаароуп иаку, еицырзеиԥшу аҭахрақәа амшынҵақәа рхарҭәааразы:

* анҵақәа зегьы иԥшӡаны, еилырганы, гхада, паста иаҵәала ихарҭәаатәуп.
* амшынҵақәа ирымоу ахәҭақәа зегьы (атитултә бӷьыц инаркны) харҭәаатәуп;
* аурокқәа реихшанҵазы адыррақәа, аҵәҵәабжьы анго, амаҭәарқәа рыхьӡқәа, арҵаҩцәа рыжәлақәа анырҵоит арҵаҩы инапхгарала;
* амзақәеи амаҭәарқәа рыхьӡқәеи нбан хәыҷыла иҩлатәуп. Иҟалар алшоит иааркьаҿны анҵара (аматем., алит. ԥхь., ҳазн. ад., абаҩрҵә., асахь.);
* аҩныҟатәи адҵа анҵатәуп иара иазалху аҭыԥ аҟны. Ишаԥу еиԥш, анаҩстәи аурок мышкы аԥхьа. Аҵаҩцәа еиԥҟьарада аҽаршьцылара аномер, адаҟьа, ихадоу анҵақәа (ҿырҳәала, аиҭаҳәара) азгәарҭаларц рыдҵалатәуп.

*ақәырԥшы:*ад. 132, аҽ. 453

ад. 154–155 (аиҭаҳәара).

* аграфа «ахәшьара», «анапынҵара» аҿы арҵаҩы ианиҵоит ажурнал аҟны иарбоу ахәшьарақәа.Аҵаҩы, арҵаҩы иаҳәарала, имшынҵа ииҭоит. Еиуеиԥшым агәаҭаратә усура хкқәа рзы ахәшьарақәа рықәыргылараан иҟалоит ахәшьарақәа рывараҿы ихарҭәааны ианҵазар (адиктант (ад.), аконтрольтә усура (аконтр. ус.) уб. иҵ.
* аиҵбыратә классқәа рҟны хархәара амоуп алкаареи, арҽхәареи, алабжьаратә ҵаки змоу ажәақәа ранҵара: «Аферым!», Аилыҷҷа!», «Уҽазыҟаҵа!» Ҳаамҭазтәи амшынҵақәа рҟны хаз ҷыдала аҭыԥ азалхуп арҵаҩы иазгәаҭақәа (лахьаҭарақәа) рзы, аҭаацәа ирдырша уб. иҵ.
* акласстә напхгаҩы есымчыбжьа игәеиҭоит амшынҵа ахарҭәаашьа, иара убас ахәшьарақәа рыррацәара. Ԥыҭҩык арҵаҩцәа амшынҵа ахарҭәааразы аҵаҩцәа ахәшьарақәа рзықәдыргылоит, уи, ҳәарада, аҵаҩцәа агәаҳәара рнаҭоит рҵаратә культура аизырҳараҿы.
* аҭаацәа еиԥҟьарада, амшынҵақәа ирыхәаԥшны рнапы аҵарыҩуеит.
* Ашкол анапхгара хылаԥшра азыруеит аҵаҩцәа амшынҵақәа рхархәашьазы аԥҟарақәа иахьынӡарықәныҟәо, иара убас акласстә напхгаҩы иусура асистема аҭаацәеи иареи реимадараҿы.